2 dood, 2 beseer in Boksburg-ongelukArgieffoto William Ntadi, woordvoerder van die Ekurhuleni-rampbestuurdienste, het gesê die ongeluk het omstreeks 04:00 Sondagoggend op die hoek van Konig- en Jubileeweg plaasgevind. Volgens Ntadi is twee mense op die toneel dood verklaar. Ntadi het gesê die twee ander mense is in ŉ ernstige maar stabiele toestand. Hulle is op die toneel behandel voor hulle na ŉ nabygeleë hospitaal geneem is vir verdere mediese sorg. “Volgens ons inligting was daar vyf insittendes in die motor maar daar was egter geen teken van die vyfde persoon op die ongelukstoneel nie,” het Ntadi gesê.